kalixlouiis/myanmar-wikipedia-corpus huggingface dataset:
မြွေကြီးနှစ်ကောင် right|မြွေကြီးနှစ်ကောင်၏ ရုပ်တု "'စခန်းမဝေးပေါင်၊ ရွှေမန္တလေးတောင် မြွေကြီးနှစ်ကောင်၊ သွားလို့ကြည့်ရအောင်"' မြွေကြီး နှစ်ကောင်နှင့် ပတ်သက်၍ မရေမရာ အမျိုးမျိုးပြောကြ ရေးသားကြသည်မှာ ဤမြွေကြီးနှစ်ကောင်သည် ရှေးအခါက ဆန်တပြည် ငွေတစ်မတ်ဖြင့် အရပ်လည်၍ ပြသော မြောက်ပြင် ထားဝယ်ရပ်က အလမ္ပာယ် ဆရာတစ်ယောက်က သူခိုင်းစားလာသော စာချုပ်နှစ်စေ့သဖြင့် လာရောက်လွှတ်ထားသည့် မြွေကြီးနှစ်ကောင်ဟူ၍လည်းကောင်း၊ ဗျာဒိတ်ပေး ဘုရားကြီးထုလုပ်ရန် ယူလာသော ကျွန်းသစ်တုံးကြီး၏ သစ်ခေါင်းသစ်ခွံတို့ အကြားတွင် ကပ်၍ပါလာသော မြွေကြီးနှစ်ကောင် ဟူ၍လည်းကောင်း ယနေ့တိုင်အောင် ထင်မြင်ချက်အမျိုးမျိုးတို့ကို ပြောဆိုနေကြကြောင်း လေ့လာတွေ့ရှိရသည်။
စာဖြင့် တွေ့ရှိရသည်မှာလည်း ဤမြွေကြီးနှစ်ကောင်သည် မန္တလေးတောင်ကို ပြုပြင်ရန် တောများရှင်းစဉ်က တွေ့ရှိရသော မြွေကြီးနှစ်ကောင်ဟု ဆရာတော် ဦးပဏ္ဍိစ္စ၏ ရသေ့ကြီး ဦးခန္တီ၏ အတ္ထုပ္ပတ္တိ၊ စာ-၄၇ တွင် တွေ့ရှိရသည်။
ဖြစ်ရပ်အမှန်မှာ ရသေ့ကြီး ဦးခန္တီသည် ဗျာဒိတ်ပေးဘုရားကြီး၏ အနောက်ဘက်၌ ထန်းရွက်မိုးသော တဲကျောင်းဖြင့် သီတင်းသုံးလျက် အလှူခံစဉ်အချိန်က တရားအားထုတ်နေသော ညဉ့်အချိန်၌ ကျောင်းအောက်သို့ ရောက်ရှိလာသော မြွေကြီးနှစ်ကောင်ဖြစ်သည်။
မည်သူ့ကိုမျှ ရန်မမူကြပါ။
ရသေ့ကြီးကလည်း ထိုက်သင့်သော အစာရေစာတို့ကို ကျွေးမွေးပြုစု စောင့်ရှောက်ထားသည်။
မန္တလေးမြို့နှင့်တကွ မြန်မာပြည်အနှံ့အပြားမှ ဘုရားဖူးများသည် မန္တလေးတောင်သို့ လာရောက်၍ အထူးစည်ကားလျက် အလှူငွေများလည်း တိုးပွားလာသည်နှင့်အမျှ သာသနိက အဆောက်အဦများမှာ လျင်မြန်ကာ ပြီးစီးခြင်းသို့ ရောက်ရှိခဲ့သည်။
ထိုအခါ ရသေ့ကြီးက ဤမြွေနှစ်ကောင်သည် သွယ်ဝိုက်သောနည်းအားဖြင့် မန္တလေးတောင်၏ ဘုရားဒါယကာ၊ ဘုရားဒါယိကာမများ ဖြစ်ကြသည် ဟု ထာဝရမှတ်တမ်းတင် ဂုဏ်ပြုလိုသည့်အတွက် တောင်ပြင်ကျွန်းလုံးဥသျှောင်ရပ်ကွက်၊ အမှတ် ၅၀၀မှ ဒေါင်းတံဆိပ် သံစိမ်းအလုပ်ရုံ ပိုင်ရှင် ရှေးခေတ်သံရည်ကျို နာမည်ကျော် ဖိုထောင်ဆရာကြီး ဦးဝင်းအား တောင်ပေါ်သို့ အရောက်ခေါ်ယူပြီး၊ ကျောင်းအောက်ရှိ မြွေကြီးနှစ်ကောင်တို့ကို ပြသလျက် မြွေနှစ်ကောင်ပုံကို သံရည်ကျို ပုံစံသွန်းလောင်း ပြုလုပ်ပေးရန် တာဝန်ပေးလိုက်ပါသည်။
ပါးပြင်းထောင်နေသည့် ပုံမှာ ရန်မူနေပုံ မဟုတ်ပါ။
မြွေတို့၏ သဘာဝအလှကို ပေါ်လွင်စေရန် ရသေ့ကြီး၏ အကြံပြုစီစဉ်ပေးမှုဖြင့် ဖိုထောင်ဆရာကြီး ဦးဝင်းက ၎င်း၏ နာမည်ကြီး တပည့်များဖြစ်ကြသော (၁) ဦးမောင်ကြီး၊ (၂) ဦးလှဘော်၊ (၃) ဦးအောင်တင်တို့ဖြင့် ဝိုင်းဝန်း၍ သံရည်ကျို ပုံစံကို အနုပညာစွမ်းဖြင့် လက်စွမ်းပြ ပုံဖော်ထားသည့် အတွက် ယနေ့ ကမ္ဘာလည့် ခရီးသည်များနှင့် တကွ ဘုရားဖူးလာသူများ၏ မျက်စိအောက်တွင် ရှု့ကြည့်၍ မဝနိုင်လောက်အောင် ဖြစ်နေပေသည်။
လာရောက် ဖူးမြော်ကြသူများက မြွေကြီးနှစ်ကောင်၏ ပါးစပ်အတွင်းသို့ ငွေများထည့်သွင်းကာ လှူဒါန်းကြသည်။
ဒုတိယကမ္ဘာစစ် ၁၉၄၅ ခုနှစ် မတ်လတွင် ဒုတိယကမ္ဘာစစ် အတွင်း အင်္ဂလိပ်တို့က ဂျပန်တို့ဝင်ရောက်လာသည်ကို မန္တလေးတောင်တွင် ခြေကုတ်ယူ၍ တိုက်ခဲ့သည်။
စိန့်ပေတရုသည်နံနက်ဟတ်အထက်ဩစတြီးယား Braunau အတွက်ခရိုင်အတွင်းမှာစည်ပင်သာယာရေးနယ်နိမိတ်သည် 2414 မြို့သူမြို့သားများ (1 ဇန်နဝါရီလ 2014) နှင့်အတူ Innviertel အတွက်အင်းဖြစ်၏။
အရည်အချင်းရှိသောတရားရုံးက Braunau am Inn ၏ခရိုင်တရားရုံးခရိုင်ဖြစ်ပါတယ်။
ပထဝီဝင် စိန့်ပေတရုသည်နံနက်ဟတ် Innviertel အတွက် 372 မီတာအမြင့်ဆုံးတွင်ဖြစ်သည်။
ချဲ့ထွင်အရှေ့ဘက်မှအနောက်ဘက်တောင်ဘက်နှင့်မြောက်ဘက်မှ 6.4 ကီလိုမီတာ, 6 ကီလိုမီတာဖြစ်သည်။
စုစုပေါင်းဧရိယာ 22.9 စတုရန်းကီလိုမီတာဖြစ်သည်။
ထိုဒေသ၏ 14.8% မှာထိုဒေသ၏ 62,9% သည်စိုက်ပျိုးရေးအတွက်အသုံးပြုသည်, သစ်တောဖြစ်ပါတယ်။
ထိုဒေသတွင်တောင်ဘက်နှင့်မြောက်ဘက်ခက်တဲ့တောအုပ်မှအင်းအကြားမညီညွတ်။
ထိုအင်း၏ အားဖြင့်, Hagenau ပင်လယ်အော်ငှက်မျိုးစိတ်များစွာအတွက်တန်ဖိုးရှိသောကျက်စားရာနေရာနှင့်သဘာဝဘေးမဲ့တောအောက်ပိုင်းအင်း၏အစိပ်အပိုင်းဖြစ်သည့်, ဖွဲ့စည်းသည်။
အသိုင်းအဝိုင်းဖွဲ့စည်းပုံမှာ မြို့တော်စည်ပင်က 21 ကျေးရွာများဖုံးလွှမ်း။
ဤကိစ္စ၏တစ်ဖက် Reikersdorf ကိုဖန်တီးဖြစ်ပါတယ်။
လက်နက်၏အင်္ကျီကို လက်နက်၏မြူနီစီပယ်အင်္ကျီ၏တရားဝင် :ရွှေနှင့်ငွေကိုမှတစ်ဦးသည်ထူ ထပ်. အပြာရောင်ဘားကခွဲခြား, ရှောင်လွှဲမုတ်ဆိတ်နှင့်အတူ saltire နှစ်ခုကိုအနက်ရောင် keys ကိုအထက်သည်, မိမိမြင်ကွင်းများတွင်အနက်ရောင်နွား၏ဦးခေါင်းအောက်တွင်။
မြို့အရောင်များကိုအစိမ်းရောင်နဲ့အဝါရောင်ပြာရောင်ဖြစ်ကြ၏။
လက်နက်၏ 1981 မြို့တော်စည်ပင်မှအင်္ကျီကိုဝတ်အပ်နှင်း ကိုစိန့်တခု ကိုအဖြစ်ခံရပ် ပေတရုသည်ထိုအရပ်နှင့်နယ်ထဲကနာယကနှင့်, လှိုင်းလုံး ကိုအင်းပေါ်တွင်တည်နေရာကိုကိုယ်စားပြုတယ်။
ထိုနွား၏ခေါင်းပေါ်ကုန်သွယ်ရေး၏သခင်၏လက်နက်၏အင်္ကျီ, ရဲတိုက်ကိုတစ်ခါတစ်ရံလည်း Bogenhofen ၏ Hagenau နှင့်ပိုင်ရှင်တွေကိုဖယ်ရှားသည်။
သမိုင်း မှစိန့်ပေတရု၏ တည်ထောင်ကတည်းကဟတ် 1779 မှအဘိဓာန် ခဲ့ပါ၏နှင့်ဩစတြီးယားမှ Innviertel (ထို့နောက် "Innbaiern") နှင့်အတူ "Frieden von Teschen" ငှါလာကြ၏။
စိန့်ပီတာရဲ့မြှို့နယ်အတွင်းရှိရွာ Aham ထံမှဟတ်နောက်ပိုင်း Aham ၏ ကိုမြင့်မြတ်သောမိသားစုတစ်စု၏ရာထူးတက်ပြီလာကြ၏ပါ၏။
အဘိဓာန် မကြာမီပင်နောက်တဖန်နပိုလီယန်စစ်ပွဲများအတွင်းတွင်နောက်ဆုံးတော့ 1814 အထက်ဩစတြီးယားကတည်းက St. Peter နာရီမှာဟတ်ကြား၏။
မတ်လ 13 1938 ရက်နေ့တွင်ဂျာမန် မှဩစတြီးယား၏တိုက်ခိုက်သိမ်းပိုက်ပြီးနောက်, ရွာကို "Gau Oberdonau"" ကိုပိုင်ကြ၏။
1945 ပြီးနောက်အထက်ဩစတြီးယားပြန်လည်ထူထောင်။
ပေါ်လစီမူဝါဒ လူမှုဒီမိုကရက်တစ်ပါတီ၏မြို့တော်ဝန်Rüdiger Buchholz။
ပြည်သူ့အင်အားဖွံ့ဖြိုးရေး 1991 ခုနှစ်, စည်ပင်သာယာရေးနယ်နိမိတ် 2,403 မြို့သူမြို့သားများထို့နောက် 2001 ခုနှစ်သန်းခေါင်စာရင်းကောက်ယူရာတွင်အညီ 2,069 မြို့သားတို့ရှိခဲ့ပါတယ်။
ယဉ်ကျေးမှုနှင့်မြင်ကွင်းများ ရဲတိုက် Hagenau ရဲတိုက် Bogenhofen ကိုယ်တိုင်ကိုယ်ကျ Maximilian Handel (1889-1966), မြေပိုင်ရှင်နှင့်နိုင်ငံရေးသမား Raimund Jeblinger (1853-1937), ဗိသုကာ 150px|thumb|စိန့်ပေတရုသည်နံနက်ဟတ်၏လက်နက်၏အင်္ကျီကို။
အတုအယောင်နိုးထခြင်း (False awakening) ဆိုသည်မှာ အိပ်မက်မှနိုးထလာပြီဟု အထင်အရှားသိနေသည်ဟုထင်ရသော်လည်း အိပ်မက်မက်သူသည် အမှန်တကယ်နိုးထလာခြင်း မဟုတ်ဘဲ ဆက်လက်အိပ်ပျော်နေသည့် ဖြစ်စဉ်တစ်မျိုးဖြစ်သည်။
အများစုသည် အတုအယောင်နိုးထပြီးချိန်၌ ဆက်လက်မက်သောအိပ်မက်မှာ ချက်ပြုတ်ခြင်း၊ သန့်ရှင်းရေးပြုလုပ်ခြင်း၊ နံနက်စာစားခြင်း အစရှိသည့် နံနက်တိုင်းလုပ်နေကျကိစ္စများ ဖြစ်လေ့ရှိသည်။
အခြားအယူအဆများ အတုအယောင်နိုးထခြင်းမှာ အိပ်မက်တစ်ခုပြီးသည့်နောက် သို့မဟုတ် အသိရှိအိပ်မက်တစ်ခုမက်ပြီးနောက် ဆက်လက်မက်မည့် အိပ်မက်သို့အကူး၌ ဖြစ်ပွားလေ့ရှိသည်။
(အသိရှိအိပ်မက်ဆိုသည်မှာ အိပ်မက်မက်နေစဉ် မက်သူကလည်း အိပ်မက်မက်နေကြောင်း သိလျက်နှင့်ပင် အိပ်မက်မက်နေခြင်းဖြစ်သည်။
) အတုအယောင်နိုးထခြင်းဖြစ်ချိန်တွင် အိပ်မက်မက်သူသည် အိပ်မက်မှနိုးထလာပြီဟု မြင်မက်လျက် ဒုတိယမြောက်အိပ်မက်ကို ဆက်လက်မြင်မက်သည်။
ဟားဗတ်စိတ်ပညာရှင် Deirdre Barrett ၏ လေ့လာမှုတွင် အိပ်မက် ၂,၀၀၀ တွင် (၂၀၀)မှာ အတုအယောင်နိုးထခြင်းများမှာ တစ်ညတည်းတွင်မက်သော မတူညီသည့် အိပ်မက်နှစ်ခုတွင်လည်းကောင်း၊ တစ်ထပ်တည်းတူညီသည့် အိပ်မက်နှစ်ခုကြား တစ်ခုမှတစ်ခုသို့ ကူးပြောင်းချိန်တွင် ဖြစ်လေ့ရှိကြောင်းတွေ့ရှိရသည်။
ရန်ကုန်မြို့ပြ အမွေအနှစ် ထိန်းသိမ်းစောင့်ရှောက်ရေးအဖွဲ့ ကို ၂၀၁၂၊ မတ်လ တွင် ဒေါက်တာ သန့်မြင့်ဦး နှင့် အခြားသူများက စတင်ဖွဲ့စည်းခဲ့ကြသည်။
၂၀၁၂ ဇွန်လတွင် ကျင်းပခဲ့သော ၂၁ရာစုအတွင်း ရန်ကုန်မြို့တော်အား ထိန်းသိမ်းစောင့်ရှောက်ရေး မဟာဗျူဟာ ဆွေးနွေးပွဲကို နိုင်ငံတကာနှင့် ပြည်တွင်းကျွမ်းကျင်သူများ၊ အစိုးရအဖွဲ့ဝင် ဝန်ကြီးများ၊ အရပ်ဘက် အဖွဲ့အစည်းများ မှ ကိုယ်စားလှယ်များ တက်ရောက်ခဲ့ကြရာမှ အဖွဲ့အစည်း တစ်ခု အဖြစ် စတင်လှုပ်ရှားနိုင်ခဲ့သည်။
နောက်ပိုင်းကာလများ၌ ရန်ကုန်မြို့ပြ အမွေအနှစ် ထိန်းသိမ်းစောင့်ရှောက်ရေးအဖွဲ့သည် ရန်ကုန်မြို့လယ်ရှိ သမိုင်းဝင်အဆောက်အအုံများအား ထိန်းသိမ်းခြင်း သာမက ပိုမိုကျယ်ပြန့်သော မြို့ပြစီမံကိန်းလုပ်ငန်းစဉ်ကိုပါ ဆောင်ရွက်နိုင်ရန် တိုးချဲ့ကြိုးပမ်း လာခဲ့သည်။
ရန်ကုန်မြို့ပြစီမံကိန်းများအား အမွေအနှစ်ထိန်းသိမ်းမှုနှင့် အကောင်းဆုံး ပေါင်းစည်းဆောင်ရွက်နိုင်မည့် နည်းလမ်းများကို ရှာဖွေကာ အာဏာပိုင်အဖွဲ့အစည်းများနှင့် နီးကပ်စွာ လုပ်ကိုင်ဆောင်ရွက် လျက်ရှိသည်။
ကိုးကား ဆက်စပ်ဖတ်ရှုရန် ရှေးဟောင်း အမွေအနှစ် အဆောက်အအုံများ၊ ရန်ကုန် Category:ရန်ကုန်မြို့။
ဂျူယက်စစ် ကာလ (; ) ဆိုသည်မှာ လွန်ခဲ့သည့် နှစ်သန်းပေါင်း ၂၀၃.၃ ± ၀.၆ မှ နှစ်ပေါင်း ၁၄၅ ± ၄ နှစ်ကြားကာလကို ခေါ်သည်။
ထိုအချိန်တွင် ကမ္ဘာ့ကုန်းမြေများသည် ဆင့်ကဲဖြစ်ပေါ်မှု သီအိုရီ (Evolution Theory)အရ ထို ကာလတွင် ကမ္ဘာ့ကုန်းမြေများသည် ယနေ့ကဲ့ သို့ တိုက်ကြီးများအဖြစ် ကွဲထွက်ခြင်း မရှိသေးဘဲ ကုန်းမြေကြီးဘဲ တစ်စပ် တည်း တည်ရှိနေသည့် အချိန်ကာလဖြစ်သည်။
လွန်ခဲ့သောနှစ်ပေါင်း ၂၀၁.၃သန်းခန့်မှ အစအထိ ပြန့်နှံ့သွားသော ဘူမိဗေဒခေတ်နှင့် စထရိုး စနစ် ဖြစ်သည်။
ဂျူယက်စစ် ကာလသည် သက်လယ်ခေတ်၏ အလယ်ပိုင်းကိုဖွဲ့စည်းထားပြီး ဂျူးရား တောင်တန်းကိုအစွဲပြုကာ ထိုခေတ်မှ ထုံးကျောက်လွှာများကိုပထမဆုံးဖော်ထုတ်ခဲ့သည်။
ဂျူယက်စစ် ကာလ၏အစကို Central Atlantic magmatic province ၏ပေါက်ကွဲမှုနှင့်ဆက်စပ်သောအဓိက တြာယာဆီက်-ဂျူရာဆီက်မျိုးသုဉ်းခြင်းဖြစ်ရပ် ဖြင့်မှတ်သားခဲ့သည်။
Toarcian Stage ၏အစကို လွန်ခဲ့သောနှစ်ပေါင်း ၁၈၃ သန်းခန့်ကစတင်ခဲ့ပြီး ကျယ်ပြန့်သော oceanic anoxia ၊ ocean acidification နှင့် Karoo-Ferrar ပေါက်ကွဲမှုကြောင့်ဖြစ်နိုင်ချေရှိသော ကြီးမားသော မီးသင့်ဒေသများ ၏ အပူချိန်များ မြင့်မားလာခြင်းနှင့် ဆက်စပ်နေသော မျိုးသုဉ်းခြင်းဖြစ်စဉ်ကို မှတ်သားထားသည်။
ဂျူရာဆီက်ယုဂ် ၏အဆုံးသတ်သည် ခရီတေးရှတ်ယုဂ်နှင့်ရှင်းလင်းစွာနယ်နိမိတ်မရှိသည့်အပြင်တရားဝင်သတ်မှတ်မထားသောဘူမိဗေဒဆိုင်ရာကာလများကြားတွင်တစ်ခုတည်းသောနယ်နိမိတ်ဖြစ်သည်။
ကုန်းမြေပေါ်တွင်၊ ဒိုင်နိုဆော မိုရ်နှင့် Pseudosuchian Archosaurs တို့မှ ပူးတွဲလွှမ်းမိုးထားသော တြာယာဆီက် တိရစ္ဆာန်များမှ ကူးပြောင်းသွားသော တိရစ္ဆာန်များသည် ဒိုင်နိုဆော များချည်းသာ လွှမ်းမိုးထားသည်။
သီရိုပေါ့ဒ် ဒိုင်နိုဆောများမှ ပြောင်းလဲလာသော ဂျူယက်စစ်တွင် ပထမဆုံး ငှက်များ ပေါ်လာသည်။
အခြားသော အဓိကဖြစ်ရပ်များတွင် အစောဆုံး အိမ်မြှောင်များ၏ အသွင်အပြင်နှင့် သီရီယန်နို့ တိုက်သတ္တဝါများ၏ ဆင့်ကဲဖြစ်စဉ်များ ပါဝင်သည်။
Crocodylomorphs များသည် ကုန်းနေမှ ရေနေသတ္တဝါအဖြစ်သို့ ကူးပြောင်းစေခဲ့သည်။
သမုဒ္ဒရာများတွင် ichthyosaurs နှင့် plesiosaurs ကဲ့သို့သော ရေနေတွားသွားသတ္တဝါများ နေထိုင်ကြပြီး pterosaurs များသည် ကျောရိုးရှိ ပျံသန်းနေသော ကျောရိုးရှိသတ္တဝါများဖြစ်သည်။
ကိုးကား ကဏ္ဍ:ဘူမိဗေဒဆိုင်ရာ ကာလများ။
thumbnail|right|ဟင်နရီဒူးနန့် ဆုရ စိုင်းအောင်လှိုင်မြင့် စိုင်းအောင်လှိုင်မြင့်ကို ၂၄ နိုဝင်ဘာ ၁၉၅၆ တွင် မြစ်ကြီးနားမြို့၌ ဦးတင်မောင်၊ ဒေါ်မယ်ခတို့က ဖွားမြင်ခဲ့သည်။
ငယ်မည်မှာ တင်လှိုင် ဖြစ်၏။
မြစ်ကြီးနားမြို့ အထက (၁) တွင် ပညာ ဆည်းပူးစဉ် အတွင် ကြက်ခြေနီ အသင်းသို့ ဝင်ရောက်ခဲ့ရာ သူနာပြု တပ်ကြပ်ကြီး အဆင့်သို့တိုင် ရောက်ရှိခဲ့သည်။
အသက် ၂၁ အရွယ်တွင် ကမ္ဘာ့ကြက်ခြေနီ အဖွဲ့၏ အမြင့်ဆုံးဆု ဖြစ်သော ဟင်နရီဒူးနန့်ဆု ကို ရရှိခဲ့ခြင်း ဖြစ်ပြီး ထိုနှစ်မှ စ၍ မြန်မာနိုင်ငံ ကြက်ခြေနီ အသင်း ဌာနချုပ်တွင် လက်ထောက် ပြန်ကြားရေးမှူး အဖြစ် တာဝန် ယူခဲ့သည်။
၁၉၇၉ ခုနှစ်၌ ဂျပန်နိုင်ငံ လူငယ် ကြက်ခြေနီ အသင်းသို့ သွားရောက် လေ့လာခဲ့သည်။
ဆုရရှိခဲ့သည့် အဖြစ်အပျက် ၁၉၇၆ ခုနှစ်က မြစ်ကြီးနားမြို့ တဖက်ကမ်း ခတ်ချိုကျေးရွာ ကူးတို့ဆိပ်တွင် အင်ဂျင်နီယာတပ်မှ မော်တော်ယာဉ် တစင်း ဖောင်ပေါ် အတက်၌ ဘရိတ်ချော်ပြီး ရေထဲ ကျသွားသည်။
အမှတ်မထင် ဖြစ်ပျက်မှုကြောင့် အံ့အားသင့် နေကြစဉ် စိုင်းအောင်လှိုင်မြင့်က ကားထဲတွင် ပါသွားသော ရဲဘော် ခင်မောင်အေးအား မိနစ် ၂၀ ကြာ ရေငုပ်ရင်း သက်စွန့်ဆံဖျား ကယ်တင်ခဲ့သည်။
ဤသို့သော စွန့်စား စွမ်းဆောင်ခဲ့မှုကြောင့်ပင် စိုင်းအောင်လှိုင်မြင့်အား ကမ္ဘာ့ ကြက်ခြေနီ အဖွဲ့က ဟင်နရီဒူးနန့်ဆု ပေးအပ် ချီးမြှင့်ခဲ့သည်။
စိုင်းအောင်လှိုင်မြင့်သည် ၁၅ အောက်တိုဘာ ၁၉၇၇ တွင် ရူမေးနီးယားနိုင်ငံ ဘူခါရက်မြို့၌ ကျင်းပသော (၂၃) ကြိမ်မြောက် အပြည်ပြည် ဆိုင်ရာ ကြက်ခြေနီ ညီလာခံတွင် ဆုတက်ရောက်ယူခွင့် ရရှိခဲ့၏။
စာပေ စိုင်းအောင်လှိုင်မြင့်သည် စာပေ ဝါသနာရှင် တဦး ဖြစ်သည့် အလျောက် သူ၏ ဘဝ အတွေ့အကြုံများကို သုံးဆယ့်တစ်ရက် နိုင်ငံခြားခရီး စာအုပ်ဖြင့် ရေးသား ဖော်ပြခဲ့သည်။
ဘဝနိဂုံး ၁၉၈၀ ပြည့်နှစ်တွင် စောစုစုခိုင်နှင့် လက်ထပ်ခဲ့သည်။
အသက် ၂၉ နှစ် အရွယ် ၂၅ မတ် ၁၉၈၅ တွင် စိုင်းအောင်လှိုင်မြင့် ဦးနှောက် အမြှေးရောင် ရောဂါဖြင့် ကွယ်လွန်ခဲ့ရာ သားတယောက်၊ သမီးတယောက် ကျန်ရစ်ခဲ့သည်။
ကြေးမုံ သတင်းစာ (The Mirror) သည် မြန်မာအစိုးရပိုင် နေ့စဉ်ထုတ်သတင်းစာဖြစ်သည်။
မြန်မာဘာသာဖြင့် ထုတ်ဝေသော နိုင်ငံပိုင်သတင်းစာ နှစ်ခု အနက် တစ်ခုအပါအဝင်ဖြစ်သည်။
သမိုင်းကြောင်း ဆရာကြီး ကြေးမုံ ဦးသောင်းသည် ၁၉၅၇ တွင် ကြေးမုံ သတင်းစာကို စတင်တည်ထောင်ပြီး အယ်ဒီတာချုပ်အဖြစ် ဆောင်ရွက်ခဲ့သည်။
သတင်းစာစောင်ရေ ကိုးသောင်းခန့် ရောင်းချခဲ့ရကာ ထိုအချိန်က အရောင်းရဆုံး သတင်းစာတစ်စောင်ဖြစ်ခဲ့သည်။
Myanmar Media, Press reference. ၁၉၆၉ ခုနှစ်တွင် ဗိုလ်ချုပ်ကြီးနေဝင်းက ကြေးမုံနှင့်အတူ ဗိုလ်တထောင်၊ လုပ်သားပြည်သူ့နေ့စဉ် သတင်းစာနှင့် မြန်မာ့အလင်းစသည့် သတင်းစာတိုက်များကို ပြည်သူပိုင်သိမ်းခဲ့သည်။
ဆက်လက်လေ့လာရန် ကြေးမုံ ဦးသောင်း မြန်မာ့အလင်း သတင်းစာ မြန်မာနိုင်ငံ သတင်းစာများ ကိုးကား Category:မြန်မာ သတင်းစာများ။
လက်တင်အမေရိက () ဟူသည် ရိုမန်ဘာသာစကား (အဓိကအားဖြင့် စပိန်နှင့် ပေါ်တူဂီဘာသာ) ကိုပြောဆိုသည့် အမေရိကရှိ နိုင်ငံများကို ညွှန်းဆို ခေါ်ဝေါ်ခြင်းဖြစ်သည်။
အမေရိကန်ပြည်ထောင်စု တောင်ဘက်နယ်နမိတ်မှ တောင်အမေရိက တောင်ဘက် အစွန်းထိ (ကာရစ်ဘီယံဒေသ အပါအဝင်) ကျယ်ပြန့်ကာ အချုပ်အခြာအာဏာပိုင်နိုင်ငံပေါင်း ၂၀ ပါဝင်သည်။
ဧရိယာအားဖြင့် ၁၉,၁၉၇,၀၀၀ စတုရန်းကီလိုမီတာခန့် (၇,၄၁၂,၀၀၀ စတုရန်းမိုင်) ကျယ်ဝန်းကာ ကမ္ဘာ့ကုန်းမြေစုစုပေါင်းဧရိယာ၏ ၁၃% ခန့်ရှိသည်။
လူဦးရေမှာ ၂၀၁၃ ခုနှစ် စာရင်းများအရ ၆၀၄ သန်းကျော်ဖြစ်သည်။
"လက်တင်အမေရိက" ဟူသည့် အသုံးအနှုန်းကို ၁၈၆၁ ခုနှစ်တွင် စတင်အသုံးပြုခဲ့သည်။
Phelan (1968), p. 296. နယ်မြေဒေသများ thumb|လက်တင်အမေရိကရှိ ယေဘုယျဒေသကြီးလေးခု ပထဝီဝင်၊ နိုင်ငံရေး၊ ယဉ်ကျေးမှု စသည်တို့ကို အခြေခံ၍ လက်တင်အမေရိက ကို အမျိုးမျိုးခွဲခြားနိုင်သည်။
ပထဝီဝင်အားဖြင့် ပိုင်းခြားထားပုံမှာ မြောက်အမေရိက၊ ဗဟိုအမေရိက၊ ကာရစ်ဘီယံနှင့် တောင်အမေရိက ဟူ၍ဖြစ်သည်။
နိုင်ငံရေးပထဝီဝင်အရ ခွဲခြားထားသည့် နယ်မြေဒေသများမှာ တောင်ပိုင်းကတော့ပုံဒေသ၊ ဂီယားနားနယ်များနှင့် အန်းဒီးဒေသ တို့ဖြစ်သည်။
ဘာသာဗေဒအားဖြင့် ပိုင်းခြားထားသည့် ဒေသများမှာ ဟစ်စပန်းနစ်အမေရိက၊ ပေါ်တူဂီအမေရိကနှင့် ပြင်သစ်အမေရိက တို့ဖြစ်ကြသည်။
အလံ တံဆိပ် အမှတ်အသား အမည် ဧရိယာ(km²) လူဦးရေ လူဦးရေသိပ်သည်းဆ(per km²) မြို့တော် နိုင်ငံအမည် (ရုံးသုံးဘာသာစကားဖြင့်) 20px အာဂျင်တီးနားနိုင်ငံ ၂,၇၈၀,၄၀၀ ၄၁,၆၆၀,၄၁၇ ၁၄.၄ ဗျူနိုအေးရိစ်မြို့ Argentina 20px ဘိုလီးဗီးယားနိုင်ငံ ၁,၀၉၈,၅၈၁ ၁၀,၄၆၁,၀၅၃ ၉ ဆူးခရဲ့မြို့ Bolivia 20px ဘရာဇီး ၈,၅၁၅,၇၆၇ ၂၀၁,၀၃၂,၇၁၄ ၂၃.၆ ဘရာဇီးလီးလားမြို့ Brasil 20px ချီလီနိုင်ငံ ၇၅၆,၀၉၆ ၁၇,၅၅၆,၈၁၅ ၂၃ ဆန်တီယာဂိုမြို့ Chile 20px ကိုလံဘီယာနိုင်ငံ ၁,၁၄၁,၇၄၈ ၄၇,၃၈၇,၁၀၉ ၄၁.၅ ဘိုဂိုတာမြို့ Colombia 20px ကော့စတာရီကာနိုင်ငံ ၅၁,၁၀၀ ၄,၆၆၇,၀၉၆ ၉၁.၃ ဆန်ဂျို့စ်မြို့ Costa Rica 20px ကျူးဘားနိုင်ငံ ၁၀၉,၈၈၄ ၁၁,၀၆၁,၈၈၆ ၁၀၀.၆ ဟာဗားနားမြို့ Cuba 20px ဒိုမီနီကန်သမ္မတနိုင်ငံ ၄၈,၄၄၂ ၁၀,၂၁၉,၆၃၀ ၂၁၀.၉ ဆန်တိုဒိုမီဂိုမြို့ República Dominicana 20px အီကွေဒေါနိုင်ငံ ၂၈၃,၅၆၀ ၁၅,၄၃၉,၄၂၉ ၅၄.၄ ကွီတိုမြို့ Ecuador 20px အယ်ဆာဗေဒိုနိုင်ငံ ၂၁,၀၄၀ ၆,၁၀၈,၅၉၀ ၂၉၀.၃ ဆန်ဆာဗေဒိုမြို့ El Salvador 20px ပြင်သစ်ဂီယားနား* ၈၃,၅၃၄ ၂၅၀,၁၀၉ ၃ ခေအန်းမြို့ Guyane française 20px ဂွါဒီလု* ၁,၆၂၈ ၄၀၅,၇၃၉ ၂၅၀ ဘာ့စတဲမြို့ Guadeloupe 20px ဂွါတီမာလာနိုင်ငံ ၁၀၈,၈၈၉ ၁၅,၄၃၈,၃၈၄ ၁၂၉ ဂွါတီမာလာစီးတီး Guatemala 20px ဟေတီနိုင်ငံ ၂၇,၇၅၀ ၉,၉၉၆,၇၃၁ ၃၅၀ ပေါ့တ်အော်ရ်ပရင့်စ်မြို့ Ayiti, Haïti 20px ဟွန်ဒူးရပ်စ်နိုင်ငံ ၁၁၂,၄၉၂ ၈,၅၅၅,၀၇၂ ၇၆ တေဂူဆီဂါလ်ပါမြို့ Honduras 20px မာတီနစ်* ၁,၁၂၈ ၃၈၆,၄၈၆ ၃၄၀ ဖော့ဒီဖရန့်မြို့ Martinique 20px မက္ကဆီကိုနိုင်ငံ ၁,၉၇၂,၅၅၀ ၁၁၈,၃၉၅,၀၅၄ ၅၇ မက္ကဆီကိုစီးတီး Estados Unidos Mexicanos 20px နီကာရာဂွါနိုင်ငံ ၁၃၀,၃၇၅ ၅,၇၈၈,၅၃၁ ၄၄.၃ မနာဂွါမြို့ Nicaragua 20px ပနားမားနိုင်ငံ ၇၅,၅၁၇ ၃,၆၆၁,၈၆၈ ၅၄.၂ ပနားမားစီးတီး Panamá 20px ပါရာဂွေးနိုင်ငံ ၄၀၆,၇၅၃ ၆,၈၀၀,၂၈၄ ၁၄.၂ အဆွန်စီယုန်းမြို့ Paraguay 20px ပီရူးနိုင်ငံ ၁,၂၈၅,၂၁၆ ၃၀,၄၇၅,၁၄၄ ၂၃ လီမာမြို့ Perú 20px ပေါ်တိုရီကို* ၉,၁၀၄ ၃,၆၁၅,၀၈၆ ၃၉၇ ဆန်ဝှမ်းမြို့ Puerto Rico 20px စိန့်ဘာသယ်လမီ* ၅၃.၂ ၃၆,၂၈၆ ၆၈၂ ဂစ်စတာဗီယားမြို့ Saint-Barthélemy 20px စိန့်မာတင်* ၂၅ ၉,၀၃၅ ၃၆၁ မာရီဂေါမြို့ Saint-Martin 20px ဥရုဂွေးနိုင်ငံ ၁၇၆,၂၁၅ ၃,၃၂၄,၄၆၀ ၁၈.၈၇ မွန်တီဗစ်ဒီအိုမြို့ Uruguay 20px ဗင်နီဇွဲလားနိုင်ငံ ၉၁၆,၄၄၅ ၃၁,၆၄၈,၉၃၀ ၃၁.၅၉ ကရာကတ်စ်မြို့ Venezuela စုစုပေါင်း ၂၀,၁၁၁,၄၅၇ ၆၀၃,၄၄၁,၅၉၅ ၃၀ *: အချုပ်အခြာအာဏာပိုင်နိုင်ငံ မဟုတ် မှတ်စုများ ကိုးကား Category:အမေရိကတိုက်။
မဏိဇောတဟူသည် မူရင်း ပါဠိဝေါဟာရ ဖြစ်သည်။
ပြည်တန်ပတ္တမြားဟူ၍လည်းကောင်း၊ ပတ္တမြားကဲ့သို့ တောက်ပထွန်းလင်းသူဟူ၍လည်းကောင်း မြန်မာဘာသာပြန်ဆိုနိုင်သည်။
ထို့ကြောင့်ပင် မြန်မာနိုင်ငံတွင် နိုင်ငံ့ဂုဏ်ဆောင် ပုဂ္ဂိုလ်ထူးများကို ဘွဲ့များအပ်နှင်းရာတွင် မဏိဇောတဓရ ၊ အဂ္ဂမဟာ သိရီသုဓမ္မသိင်္ဂီ မဏိဇောတဓရ စသည်ဖြင့် ဝိသေသအထူးပြုကာ ပေးအပ်လေ့ရှိသည်။
ထေရဝါဒ သာသနာတော်၌လည်း ပညတ်သွားရာ ဓာတ်သတ်ပါဆိုသကဲ့သို့ ဖြစ်စေရန် ရည်ရွယ်ပြီး ဆရာတော်ကြီးများက မိမိတို့၏ တပည့်ရဟန်းတော်များကို မဏိဇောတဟူ၍ အမည်သညာ ပေးလေ့ရှိကြသည်။
thumb|အင်ဂလိုအမေရိက အင်ဂလိုအမေရိက (Anglo-America) သည် အမေရိကရှိ အင်္ဂလိပ်ဘာသာစကားကို အဓိကပြောဆိုသည့် ဒေသများကို ခေါ်ဆိုခြင်းဖြစ်သည်။
တစ်ချိန်က ဗြိတိသျှအင်ပါယာ၏ လွှမ်းမိုးမှုခံခဲ့ရသော ဒေသများလည်းဖြစ်သည်။
အင်ဂလိုအမေရိကသည် ရိုမန်ဘာသာစကား (စပိန်ဘာသာ၊ ပေါ်တူဂီဘာသာနှင့် ပြင်သစ်ဘာသာ) ကို ပြောဆိုသည့် လက်တင်အမေရိကနှင့် ကွဲပြားခြားနားသည်။
"Anglo-America", vol. 1, Micropædia, Encyclopædia Britannica, 15th ed., Chicago: Encyclopædia Britannica, Inc., 1990. ISBN 0-85229-511-1. အင်ဂလိုအမေရိကဟူသည့် အသုံးအနှုန်းကို မြောက်အမေရိကရှိ အင်္ဂလိပ်ဘာသာစကားပြောဆိုသည့် လူဦးရေအထူထပ်ဆုံးနိုင်ငံနှစ်ခုဖြစ်သည့် အမေရိကန်ပြည်ထောင်စုနှင့် ကနေဒါနိုင်ငံတို့ကို ညွှန်းဆိုသည့် အခါတွင်လည်း အသုံးပြုသည်။
"မြောက်အမေရိက" ကိုလံဘီယာစွယ်စုံကျမ်း , ဆဋ္ဌမအကြိမ်၊ ၂၀၀၁−၅. New York: Columbia University Press. + ၂၀၁၀ ခုနှစ် လူဦးရေအချိုးအစားများCIA world factbook 2010 နိုင်ငံ လူဦးရေ ကုန်းမြေဧရိယာ(စတုရန်းကီလိုမီတာ) လူဦးရေသိပ်သည်းဆ(/km2) ၁၄,၇၆၄ ၉၁ ၁၆၂.၂ ၈၆,၇၅၄ ၄၄၂.၆ ၁၉၆.၀ ၃၁၀,၄၂၆ ၁၀,၀၁၀ ၃၁.၀ ၂၈၅,၆၅၃ ၄၃၀ ၆၆၄.၃ ၃၁၄,၅၂၂ ၂၂,၈၀၆ ၁၃.၉ ၆၈,၂၆၈ ၅၄ ၁၂၆၄.၂ ၂၄,၉၃၉ ၁၅၁ ၁၆၅.၂ ၃၄,၂၅၅,၀၀၀ ၉,၉၈၄,၆၇၀ ၃.၇ ၅၀,၂၀၉ ၂၆၄ ၁၉၈.၂ ၇၂,၈၁၆ ၇၅၁ ၉၇.၀ ၃,၁၄၀ ၁၂,၁၇၃ ၀.၃ ၁၀၇,၈၁၈ ၃၄၄ ၃၁၃.၄ ၇၄၈,၄၈၆ ၁၉၆,၈၄၉ ၃.၈ ၂,၈၄၇,၂၃၂ ၁၀,၈၃၁ ၂၆၂.၉ ၅,၁၁၈ ၁၀၂ ၅၀.၂ ၃,၇၂၅,၇၈၉ ၉,၁၀၄ ၄၀၉.၂ ၄၉,၈၉၈ ၂၆၁ ၁၉၁.၂ ၁၆၀,၉၂၂ ၆၀၆ ၂၆၅.၅ ၁၀၄,၂၁၇ ၃၈၉ ၂၆၇.၉ ၁,၂၂၈,၆၁ ၅,၁၂၈ ၂၃၉.၆ ၂၃,၅၂၈ ၄၃၀ ၁၀၄ ၃၁၀,၂၃၂,၈၆၃ ၉,၁၆၁,၉၆၆ ၃၃.၉ ၁၀၉,၇၇၅ ၃၄၆ ၃၁၇.၇ စုစုပေါင်း ၃၅၄,၈၃၀,၈၂၅ ၁၉,၄၁၈,၁၉၈.၆ ၁၈.၃ ကိုးကား Category:အမေရိကတိုက်။
ဗိုလ်ချုပ်ကြီး (ငြိမ်း) ညိုစော သည် ၂၀၀၈ ခုနှစ်၊​ မြန်မာနိုင်ငံဖွဲ့စည်းပုံအခြေခံ ဥပဒေအောက်တွင် မြန်မာနိုင်ငံ၏ ဒုတိယမြောက် ဝန်ကြီးချုပ် နှင့် နိုင်ငံတော်လုံခြုံရေး နှင့် အေးချမ်းသာယာရေးကော်မရှင်အဖွဲ့ဝင် ဖြစ်သည်။
ယင်းမတိုင်မီက သူသည် နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်နှင့် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ၏ အကြံပေးပုဂ္ဂိုလ်လည်း ဖြစ်ခဲ့သည်။
၎င်းသည် စစ်ထောက်ချုပ် ရာထူးအပြင် တပ်မတော်ပိုင်စီးပွားရေးလုပ်ငန်းများနှင့် နိုင်ငံရေးရာထူးများတွင်ပါ တာဝန်ယူခဲ့ပြီး စစ်ခေါင်းဆောင် ဗိုလ်ချုပ်မှူးကြီး မင်းအောင်လှိုင်၏ ယုံကြည်စိတ်ချရသူတစ်ဦးအဖြစ် ထင်ရှားသည်။
စစ်မှုထမ်းဘဝနှင့် အဓိကရာထူးများ ဗိုလ်ချုပ်ကြီး ညိုစောသည် စစ်တက္ကသိုလ် အမှတ်စဉ် ၂၃ မှ ဆင်းသက်ခဲ့ပြီး နဝတအစိုးရလက်ထက်တွင် ဗိုလ်ချုပ်မှူးကြီး သန်းရွှေနှင့် ဒုတိယဗိုလ်ချုပ်မှူးကြီး မောင်အေးတို့၏ လုံခြုံရေးကို တာဝန်ယူရသော အမှတ် ၃၀၃ ခြေမြန်တပ်ရင်း၏ တပ်ရင်းမှူးအဖြစ် တာဝန်ယူခဲ့သည်။
တပ်မတော်နည်းပညာတက္ကသိုလ်နှင့် စစ်တက္ကသိုလ်တို့တွင် ကျောင်းအုပ်ကြီးအဖြစ် တာဝန်ထမ်းဆောင်ခဲ့သည်။
တောင်ပိုင်းတိုင်းစစ်ဌာနချုပ် (၂၀၁၁-၂၀၁၄)နှင့် နှင့် အလယ်ပိုင်းတိုင်းစစ်ဌာနချုပ် (၂၀၁၀-၂၁၁)တို့တွင် တိုင်းမှူးအဖြစ် တာဝန်ထမ်းဆောင်ခဲ့သည်။
၂၀၁၄ ခုနှစ်မှ ၂၀၂၀ ပြည့်နှစ် ဧပြီလအထိ စစ်ထောက်ချုပ်အဖြစ် တာဝန်ယူခဲ့သည်။
စစ်ထောက်ချုပ်သည် မြန်မာ့တပ်မတော်အတွက် တိုက်လေယာဉ်နှင့် စစ်လက်နက်များ ဝယ်ယူရေးကအစ ကုန်ပစ္စည်းများ ဝယ်ယူရေးအထိ အဆုံးအဖြတ်ပေးရသည့် အဆင့်မြင့်ရာထူးတစ်ခု ဖြစ်သည်။
အခြားတာဝန်များ ဒုတိယဗိုလ်ချုပ်ကြီး ညိုစောသည် စစ်ထောက်ချုပ် ဖြစ်လာခဲ့ချိန်တွင် စစ်ထောက်ချုပ်လုပ်ငန်းများ၌ ပါဝင်သည့် စစ်တပ်ပိုင်စီးပွားရေးလုပ်ငန်းစုကြီးများကို တာဝန်ယူကြီးကြပ်ခဲ့သည်။
ဤတွင် စစ်ခေါင်းဆောင်မိသားစု၏ အကျိုးစီးပွားကို ကာကွယ်ပေးသူအဖြစ်လည်း စွပ်စွဲခံရသည်။
မြန်မာ့စီးပွားရေးကော်ပိုရေးရှင်း (MEC): သူသည် စစ်ထောက်ချုပ်အဖြစ်မှ စစ်ဘက်ဆိုင်ရာအခြားတာဝန်သို့ ပြောင်းရွှေ့ ခဲ့ရချိန် စစ်ထောက်ချုပ်များသာ ဦးဆောင်ရသည့် မြန်မာ့စီးပွားရေးကော်ပိုရေးရှင်း (MEC)ကို လက်မလွှတ်ခဲ့ရဘဲ ဥက္ကဋ္ဌအဖြစ် ဆက်လက်တာဝန်ယူခဲ့ရသည်။
လက်ရှိတွင်မူ MD ဦးကျော်လင်းထံသို့ တာဝန်များ လွှဲပြောင်းပေးအပ်ထားသည်။
ကန်သာယာဆေးရုံ: စစ်ခေါင်းဆောင် ဗိုလ်ချုပ်မှူးကြီး မင်းအောင်လှိုင် မိသားစု၏ အရင်းအနှီးများစွာ ပါဝင်ပြီး ၂၀၁၇ ခုနှစ်တွင် ဖွင့်လှစ်ခဲ့သော ကန်သာယာဆေးရုံကို တည်ဆောက်ပေးခဲ့သူမှာ ၎င်းဖြစ်ပြီး ယင်းဆေးရုံကို MEC က ပိုင်ဆိုင်သည်ဟု ထုတ်ပြန်ထားသည်။
အင်းဝဘဏ်: စစ်တပ်ပိုင် အင်းဝဘဏ်၏ ဥက္ကဋ္ဌလည်း ဖြစ်သည်။
ရုရှားမှ ဆီဝယ်ယူရေး: ရုရှားနိုင်ငံမှ စက်သုံးဆီ ဝယ်ယူရေးကို ဦးဆောင်ခဲ့သည်။
၂၀၂၄ ခုနှစ် မေ ၂၇ ရက် တွင် ပြင်ဆင်ဖွဲ့စည်းလိုက်သည့် နိုင်ငံခြားသုံးငွေကြီးကြပ်မှုကော်မတီ ၏ ဥက္ကဋ္ဌ ဖြစ်လာခဲ့သည်။
နိုင်ငံရေးရာထူးများနှင့် တာဝန်များ ၂၀၂၁ ခုနှစ် စစ်အာဏာသိမ်းပြီးနောက်ပိုင်း ဗိုလ်ချုပ်ကြီး ညိုစောသည် အောက်ပါနိုင်ငံရေးရာထူးများဖြင့် တာဝန်ထမ်းဆောင်ခဲ့သည်- ၂၀၂၃ ခုနှစ် ဇူလိုင်လ ၅ ရက်နေ့တွင် ပြည်ထောင်စုဝန်ကြီးအဆင့် သတ်မှတ်ထားသည့် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ၏ အကြံပေးပုဂ္ဂိုလ် ရာထူးဖြင့် ခန့်အပ်ခံရသည်။
၂၀၂၃ ခုနှစ် စက်တင်ဘာလ ၂၅ ရက်နေ့တွင် စစ်ကောင်စီအဖွဲ့ဝင်အဖြစ် ခန့်အပ်ခံရသည်။
ဘတ်ဂျက်စိစစ်ဖြတ်တောက်ရေးကော်မတီဥက္ကဋ္ဌ: စစ်ခေါင်းဆောင် ဗိုလ်ချုပ်မှူးကြီး မင်းအောင်လှိုင်၏ အယုံကြည်ရဆုံးသူဖြစ်လာပြီးနောက် နိုင်ငံတော်၏ ဘဏ္ဍာငွေခွဲဝေသုံးစွဲရေးတွင် အရေးပါသော ဘတ်ဂျက်စိစစ်ဖြတ်တောက်ရေးကော်မတီ၏ ဥက္ကဋ္ဌရာထူးကို တာဝန်ယူခဲ့သည်။
ယင်းရာထူးသည် ယခင်အစိုးရများလက်ထက်တွင် ဒုတိယသမ္မတများကသာ လုပ်ဆောင်ရသည့် တာဝန်ဖြစ်သည်။
၂၀၂၄ ခုနှစ်၊ ဩဂုတ်လတွင် ဒုတိယဗိုလ်ချုပ်ကြီး အောင်လင်းဒွေးနှင့် ဒုတိယဗိုလ်ချုပ်ကြီး ရဲဝင်းဦးတို့နှင့်အတူ ဗိုလ်ချုပ်ကြီးရာထူးသို့ တိုးမြှင့်ခံခဲ့ရသည်။
တပ်လက်ကိုင်မရှိဘဲ တပ်မတော်အရန်အင်အားထဲမှနေ၍ ဗိုလ်ချုပ်ကြီးအဆင့်တိုးခဲ့သူအဖြစ် စာရင်းဝင်သည်။
နိုင်ငံတော်ဝန်ကြီးချုပ် ၂၀၂၅ ခုနှစ်၊ ဇူလိုင်လ ၃၁ ရက်နေ့တွင် အမျိုးသားကာကွယ်ရေးနှင့် လုံခြုံရေးကောင်စီ အစည်းအဝေးကို ခေါ်ယူကျင်းပခဲ့ပြီး အမိန့်အမှတ် ၂/၂၀၂၅ အားဖြင့် ပြည်ထောင်စုအစိုးရအဖွဲ့ကို ဖွဲ့စည်းလိုက်ကြောင်း ယာယီသမ္မတ (တာဝန်) ဗိုလ်ချုပ်မှူးကြီး မင်းအောင်လှိုင်က လက်မှတ်ရေးထိုး ထုတ်ပြန်ခဲ့သည်။
ဦးညိုစောသည် နိုင်ငံတော်ဝန်ကြီးချုပ်ဖြစ်လာခဲ့သည်။
ဦးညိုစောသည် နိုင်ငံတော်ဝန်ကြီးချုပ် ရာထူးအပြင် ဝန်ကြီးဌာနအသစ် ဖြစ်သော အမျိုးသားစီမံကိန်းဝန်ကြီးဌာန၏ ပြည်ထောင်စုဝန်ကြီး တာဝန်ကိုလည်း ပူးတွဲတာဝန်ယူသည်။
ထို့အပြင် နိုင်ငံတော်စီမံအုပ်ချုပ်ရေးကောင်စီအစား အသစ်ဖွဲ့စည်းလိုက်သော နိုင်ငံတော်လုံခြုံရေး နှင့် အေးချမ်းသာယာရေးကော်မရှင်၏ အဖွဲ့ဝင်လည်း ဖြစ်သည်။
သူသည် ၂၀၂၅ ခုနှစ် ဩဂုတ် ၆ ရက်တွင် ဆက်လက်ဖွဲ့စည်းခဲ့သည့် နိုင်ငံခြားသုံးငွေကြီးကြပ်မှုကော်မတီ ၏ ဥက္ကဋ္ဌ တာဝန်ကိုပါ ရယူထားသည်။
ဝန်ကြီးချုပ်အဖြစ် တရားဝင် နိုင်ငံခြား ခရီးစဉ် တစ်ကြိမ် - ခရီးစဉ်ရောက်ရှိသည့် နိုင်ငံများမြို့များရက်စွဲအကြောင်းအရာရင်းမြစ်၁။
နိုင်ငံနန်နင်းမြို့၁၄ - ၁၈ စက်တင်ဘာ ၂၀၂၅ (၂၂) ကြိမ်မြောက် တရုတ်-အာဆီယံ ကုန်စည်ပြပွဲနှင့် တရုတ်-အာဆီယံစီးပွားရေးနှင့် ရင်းနှီးမြှုပ်နှံမှုထိပ်သီးဖိုရမ်တက်ရောက်ခဲ့သည်။
ပုဂ္ဂိုလ်ရေးဘဝ ဗိုလ်ချုပ်ကြီး ညိုစောသည် ဒေါ်စမ်းစမ်းအေးနှင့် လက်ထပ်ခဲ့သည်။
ဒေါ်စမ်းစမ်းအေးသည် ရုပ်ရှင်သရုပ်ဆောင် မေသဉ္ဇာဦး ၏ အစ်မဖြစ်ပြီး ပြေးခုန်ပစ် အားကစားမယ်တစ်ဦးလည်း ဖြစ်သည်။
ဗိုလ်ချုပ်ကြီး ညိုစော ၏ ဖခင်မှာ မြန်မာ့ဆိုရှယ်လစ်လမ်းစဉ် အစိုးရလက်ထက် ကရင်ပြည်နယ်တွင် သစ်တောအရာရှိဖြစ်ခဲ့ပြီး၊ထိုစဥ်အခါက NLD အစိုးရလက်ထက် ကရင်ပြည်နယ်ဝန်ကြီးချုပ် နန်းခင်ထွေးမြင့်၏ ဖခင် ကရင်ပြည်နယ် ဦးစီးအဖွဲ့ ဥက္ကဋ္ဌ ဒေါက်တာစောလှထွန်း နှင့် ပုဂ္ဂိုလ်ရေးအရ ခင်မင်ရင်းနှီးမှုရှိခဲ့ကြသည်။
နိုင်ငံတကာပိတ်ဆို့မှုများ ၂၀၂၃ ခုနှစ် ဒီဇင်ဘာလ ၁၁ ရက်နေ့တွင် ဗိုလ်ချုပ်ကြီး ညိုစော၏အမည်သည် ဥရောပသမဂ္ဂ (EU) ၏ ထပ်တိုးအရေးယူပိတ်ဆို့သည့် စာရင်းတွင် ပါဝင်လာခဲ့သည်။
ယင်းပိတ်ဆို့မှုတွင် ၎င်း၏ ပိုင်ဆိုင်မှုများကို ထိန်းချုပ်ခြင်း၊ စီးပွားရေးအရင်းအမြစ်များအား ပိတ်ပင်ခြင်းနှင့် ဥရောပဒေသအတွင်း ခရီးသွားလာခွင့် ပိတ်ပင်ခြင်းများ ပါဝင်သည်။
ရရှိခဲ့သောဆုတံဆိပ်များ ၂၀၂၁ ခုနှစ်၊ ဇန်နဝါရီလ ၄ ရက်နေ့တွင် စစ်ထောက်ချုပ်ရုံး၊ အရန်အင်အား ဒုတိယဗိုလ်ချုပ်ကြီး ညိုစောကို နိုင်ငံတော်သမ္မတ ဦးဝင်းမြင့်က ပြည်ထောင်စုစည်သူသင်္ဂဟဘွဲ့ ဖြစ်သော “စည်သူဘွဲ့” ကို ချီးမြှင့်ခဲ့သည်။
၂၀၂၃ ခုနှစ်၊ ဇူလိုင် ၂၃ ရက်နေ့တွင် နေပြည်တော်ရှိ မာရဝိဇယဗုဒ္ဓ ရုပ်ပွားတော် တည်ထားကိုးကွယ်သည့်ကိစ္စတွင် ပါဝင်ကူညီခဲ့မှုနှင့် စပ်လျဉ်းပြီး နိုင်ငံတော်စီမံအုပ်ချုပ်ရေးကောင်စီဥက္ကဋ္ဌက ၎င်းအားနိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် ၁၂၅ /၂၀၂၃ အားဖြင့် ပြည်ထောင်စုစည်သူသင်္ဂဟဘွဲ့ဖြစ်သော သရေစည်သူဘွဲ့ ပေးအပ်သည်။
ကိုးကား ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ) ကဏ္ဍ:မြန်မာနိုင်ငံ ဝန်ကြီးများ ကဏ္ဍ:နိုင်ငံတော်စီမံအုပ်ချုပ်ရေးကောင်စီဝင်များ ကဏ္ဍ:မြန်မာနိုင်ငံ၏ ဝန်ကြီးချုပ်များ။
ဒုတိယဗိုလ်ချုပ်ကြီး ရာပြည့် သည် မြန်မာ့တပ်မတော်မှ အရာရှိတစ်ဦးဖြစ်ပြီး လက်ရှိတွင် နယ်စပ်ရေးရာ ဝန်ကြီးဌာန နှင့် တိုင်းရင်းသားလူမျိုးများရေးရာဝန်ကြီးဌာန တို့၏ ပြည်ထောင်စုဝန်ကြီးဖြစ်သည်။
၎င်းသည် နိုင်ငံတော်စီမံအုပ်ချုပ်ရေးကောင်စီအဖွဲ့ဝင် နှင့် တပ်မတော်၏ ငြိမ်းချမ်းရေးဆွေးနွေးမှုကော်မတီ၏ ဥက္ကဋ္ဌ လည်းဖြစ်ခဲ့သည်။
ယခင်က ပြည်ထဲရေးဝန်ကြီးဌာန နှင့် ပြည်ထောင်စုအစိုးရအဖွဲ့ရုံး ဝန်ကြီးဌာန (၁)တို့၏ ပြည်ထောင်စုဝန်ကြီး နှင့် အမျိုးသားလုံခြုံရေးဆိုင်ရာ အကြံပေးပုဂ္ဂိုလ် တာဝန်များ ထမ်းဆောင်ခဲ့သည်။
အလုပ်အကိုင် ဒုတိယဗိုလ်ချုပ်ကြီး ရာပြည့်သည် စစ်တက္ကသိုလ် အပတ်စဉ်(၂၂)မှ သင်တန်းဆင်းလာသူဖြစ်ပြီး တပ်မတော်ဆေးတက္ကသိုလ် ကျောင်းအုပ်ကြီး၊ အရှေ့ပိုင်းတိုင်းစစ်ဌာနချုပ်တိုင်းမှူး၊ စစ်ဥပဒေချုပ် တာဝန်များကို ထမ်းဆောင်ခဲ့သည်။
တပ်မတော်လေ့ကျင့်ရေးအရာရှိချုပ်တာဝန်၊ စစ်ဆင်ရေးအထူးအဖွဲ့မှူးတာဝန်တို့ကိုလည်း ထမ်းဆောင်ခဲ့ပြီး လက်ရှိ၌ ပြည်ထောင်စုအဆင့် ပစ်ခတ်တိုက်ခိုက်မှု ရပ်စဲရေးဆိုင်ရာ ပူးတွဲစောင့်ကြည့်ရေးကော်မတီ၏ ဥက္ကဋ္ဌအဖြစ် တာဝန်ထမ်းဆောင်လျက်ရှိသည်။
၂၀၂၀ပြည့်နှစ် နိုဝင်ဘာရွေးကောက်ပွဲအပြီး တပ်မတော်မှဖွဲ့စည်းခဲ့သော တပ်မတော်၏ ငြိမ်းချမ်းရေးဆွေးနွေးမှု ကော်မတီတွင် ဥက္ကဋ္ဌအဖြစ် တာဝန်ယူခဲ့သည်။
၂၀၂၀ပြည့်နှစ် ဒီဇင်ဘာလတွင် တပ်မတော်အရံအင်အားသို့ ပြောင်းရွှေ့ရောက်ရှိခဲ့ပြီ သီးခြားတပ်တာဝန် မရှိတော့​ပေ။
အစိုးရအဖွဲ့ရာထူးများ ၂၀၂၁ခုနှစ် မေလ၁၁ရက်နေ့တွင် အာဏာသိမ်းစစ်ကောင်စီ၏ ပြည်ထောင်စုအစိုးရအဖွဲ့ရုံးဝန်ကြီးဖြစ်လာသည်။
ထို့အပြင် အမျိုးသားလုံခြုံရေးဆိုင်ရာ အကြံပေးပုဂ္ဂိုလ်အဖြစ်လည်း ခန့်အပ်ခံခဲ့ရသည်။
ပြည်​ထောင်စုအစိုးရအဖွဲ့ရုံး ဝန်ကြီးဌာနအား အမှတ် (၁) နှင့် အမှတ် (၂)ဟူ၍ ခွဲခြားပြီး​နောက် အမှတ် (၁)၏ ဝန်ကြီးဖြစ်လာခဲ့သည်။
၎င်း၏လက်​အောက်ရှိ ဌာနများတွင် ယခင်က နိုင်ငံ​တော်အတိုင်ပင်ခံရုံးဝန်ကြီးဌာနလက်​အောက်မှ ဌာနတစ်ခုဖြစ်​သော အမျိုးသားစည်းလုံးညီညွတ်​ရေးနှင့် ငြိမ်းချမ်း​ရေး​ဖော်​ဆောင်မှုဦးစီးဌာနလည်း တစ်ခုအပါအဝင်ဖြစ်သည်။
၂၀၂၂ခုနှစ် ​ဖေ​ဖော်ဝါရီလ ၈ရက်​နေ့တွင် ၎င်းအား နိုင်ငံ​တော်စီမံအုပ်ချုပ်​ရေး​ကောင်စီ၏ အဖွဲ့ဝင်အဖြစ် ခန့်အပ်ခဲ့သည်။
သူသည် ၂၀၂၃ ဩဂုတ် ၃ရက်တွင် ပြည်ထောင်စုအစိုးရအဖွဲ့ရုံးဝန်ကြီးဌာန(၁) ဝန်ကြီးအဖြစ်မှ ပြည်ထဲရေးဝန်ကြီးအဖြစ် ခန့်အပ်ခံရသည်။
၂၀၂၅ ခုနှစ် ဇန်နဝါရီ ၃၁ ရက် တွင် ပြည်ထဲရေးဝန်ကြီး အဖြစ်မှ နယ်စပ်ရေးရာဝန်ကြီး အဖြစ်သို့ ပြောင်းရွှေ့တာဝန်ထမ်းဆောင်သည်။
၂၀၂၅ ခုနှစ် ဇူလိုင် ၃၁ ရက် တွင် သူသည် နိုင်ငံတော်လုံခြုံရေးနှင့် အေးချမ်းသာယာရေးကော်မရှင် ၏ အဖွဲ့ဝင် အဖြစ် တာဝန်ပေးအပ်ခံရသည့်အပြင် ဝန်ကြီးချုပ် ဦးညိုစော ဦးဆောင်သည့် ပြည်ထောင်စုအစိုးရအဖွဲ့၏ နယ်စပ်ရေးရာဝန်ကြီး နှင့် တိုင်းရင်းသားလူမျိုးများရေးရာဝန်ကြီး အဖြစ် ပူးတွဲတာဝန်ပေးအပ်ခံရသည်။